ട്വന്റി20 ലോകകപ്പ്: ഡു പ്ലെസിസിന് ഇടമില്ല ജൊഹാനസ്ബര്ഗ്: ട്വന്റി20 ക്രിക്കറ്റ് ലോകകപ്പിനുള്ള ദക്ഷിണാഫ്രിക്കന് ടീമില് മുന് നായകന് ഫാഫ് ഡു പ്ലെസിസിന് ഇടമില്ല. വെറ്ററന് ലെഗ് സ്പിന്നര് ഇമ്രാന് താഹിറിനെയും ഓള്റൗണ്ടര് ക്രിസ് മോറിസിനെയും ലോകകപ്പ് ടീമിലേക്കു പരിഗണിച്ചില്ല. തെംബ ബാവുമയാണു ടീമിനെ നയിക്കുക. 37 വയസുകാരനായ ഡു പ്ലെസിസ് കഴിഞ്ഞ ഫെബ്രുവരിയില് ടെസ്റ്റില്നിന്നു വിരമിച്ചിരുന്നു. ട്വന്റി20 യില് കൂടുതല് കേന്ദ്രീകരിക്കാനായിരുന്നു നീക്കം. 50 ട്വന്റി20 മത്സരങ്ങളില് നിന്നായി ഒരു സെഞ്ചുറിയും 10 അര്ധ സെഞ്ചുറികളുമടക്കം 35.53 ശരാശരിയില് 1528 റണ്ണെടുക്കാന് മുന് നായകനായി. 69 ടെസ്റ്റുകളും 143 ഏകദിനങ്ങളും കളിച്ച പരിചയവും കൂടെയുണ്ട്. താഹിര് 2019 ലെ ലോകകപ്പിനു ശേഷം ഏകദിനത്തില്നിന്നു വിരമിച്ചിരുന്നു. ടീം: ദക്ഷിണാഫ്രിക്ക തെംബ ബാവുമ നായകന്, എയ്ദീന് മര്ക്രാം, കാഗിസോ റബാഡ, ക്വിന്റണ് ഡി കോക്ക്, ഡേവിഡ് മില്ലര്, താബ്രിസ് ഷാംസി, ബ്യോണ് ഫോര്ടുയിന്, വിയാന് മുള്ഡര്, റാസീ വാന് ഡര് ദുസന്, റീസാ ഹെന്ഡ്രിക്സ്, ലുങ്കി എന്ഗിഡി, ജോര്ജ് ലിന്ഡെ, ഹെന്റിച്ച് ക്ലാസാന്, ആന്റിച്ച് നോര്ടിയ, ആന്ഡില് ഫെലുക്വായോ, കേശവ് മഹാരാജ്, ഡെ്വയ്ന് പ്രിട്ടോറിയസ്, ലിസാഡ് വില്യംസ്.